Collina d’Oro

**Collina d’Oro** (lombardisch *Colina d'Or*) isch e Gmai im Kanton Tessin in dr Schwyz. Si ghert zum Chrais (circolo) Paradiso im Bezirk Lugano.

## Geografi
Collina d’Oro lyt am Luganersee. Zue dr Gmai ghere d Fraktione Agra, Bigogno, Carabietta, Arasio, Pian Roncate, Gentilino, Viglio, Montagnola, Certenago, Al Guasto, Cadepiano un Scairolo. Nochbergmaine sin Agno, Caslano, Grancia, Lugano, Magliaso, Muzzano un Sorengo.

## Gschicht
Collina d’Oro isch entstande im April 2004 dur d Fusion vu dr bishärige Gmaine Agra, Gentilino un Montagnola. Uf de 1.&nbsp;April 2012 isch au no Carabietta dezuechoo.

Gentilino isch zum erschte Mol gnännt wore anne 1210 as *Gentarino*, Montagnola anne 1226 as *Montegnola*, Bigogno anne 1270 as *Bigonio*. Carabietta isch anne 1335 as *Carabio* un 1375 as *La Carabieta* zum erschte Mol gnännt wore.

## Verwaltig
D Burgermaischteri (Sindaco) vu Collina d’Oro isch d Sabrina Romelli Riva.

## Bevelkerigsentwicklig
Quälle: Bundesamt für Statistik 2005

## Dialekt
Dr lombardisch Dialäkt vu Collina d’Oro ghert zum Comasco-Lecchese.

## Kultur
Vu 1919 bis zue syym Dod anne 1962 het dr Hermann Hesse z Montagnola gläbt. Am 2. Juli 1997, em 120. Geburtstag vun em, isch s *Museum Hermann Hesse* ufgmacht wore. 

Au dr Charles Eugene Lancelot Brown, dr Gunter Böhmer, dr Max Horkheimer, dr Georg Meistermann, dr Friedrich Pollock un dr Hans Purrmann hän zytwys z Montagnola gläbt. Syt 2006 het d Stiftig *Fondazione Ursula e Gunter Böhmer, Gentilino* ihre Sitz in dr Casa Albisetti im Ortsdail Barca.

Uf em Chilchhof z Gentilino vis-à-vis vu dr Chilche S. Abbondio lige d Greber vum Hugo Ball un syre Frau Emmy Ball-Hennings, vu dr Ursula un em Gunter Böhmer, vum Hermann un dr Ninon Hesse un au s Familiegrab vum Bruno Walter.

## Böuwärch
* Chilche *S. Abbondio*, Gentilino
* Chilche *S. Tommaso*, Agra
* Kapäll *S. Assunta*, Bigogno (1609)
* Kapäll *SS. Nazaro e Celso*, Montagnola (1442 gnännt)
* Kapäll *S. Silvestro*, Arasio (1270 gnännt)
* Vu 1913 bis 1969 het s z Agra e Lungesanatorioum fir Tuberkulosepatiänte gee.


Datei:Camuzzi 6 1990.jpg|d Casa Camuzzi
Datei:Tessin Mai 2007 066.jpg|s ehmolig Lungesanatorium „Deutsches Haus Agra“
Datei:Grab von Hugo Ball und Emmy Ball-Hennings (1978).jpg|s Grab vum Hugo Ball un dr Emmy Ball-Hennings
Datei:Hesse grab 3.JPG|s Grab vum Hermann Hesse


## Literatur
* Virgilio Gilardoni: *Il Romanico. Arte e monumenti della Lombardia prealpina.* Istituto grafico Casagrande, Bellinzona 1967, S.&nbsp;174–175, 202, 329, 474.
* A.&nbsp;Mario Redaelli, Mario Agliati: *Storia e storie della Collina d’Oro. Note di storia e d’arte.* 2&nbsp;Bände, Gaggini-Bizzozero S.A., Lugano 1977.
* Michele Selvini und andere: *Bruno Walter [Medienkombination]: la porta dell’eternità.* Fondazione Culturale della Collina d’Oro, Montagnola 2001.
* Sebastiano B.&nbsp;Brocchi: *Collina d’Oro - I Tesori dell’Arte.* IKEA 2004.
* Simona Martinoli und andere: *Guida d’arte della Svizzera italiana.* Edizioni Casagrande, Bellinzona 2007.
* Katja Bigger: *Collina d’Oro.* (Schweizerische Kunstführer, Nr.&nbsp;869, Serie 87). Hrsg. Gesellschaft für Schweizerische Kunstgeschichte GSK. Bern 2010, ISBN 978-3-85782-869-0.

## Weblink

* d Website vu Collina d'Oro
* 
* 
* 
* 
* }

## Fueßnote